Võrkpallivõistluse  võitis Kõnnu küla.    Pühapäeval, 25. juunil oli Kolgakülas Kuusalu valla külade vaheline võrkpallivõistlus. Kolgaküla Spordiklubi Rada korraldab võistlust igal aastal. Tänavu osales viis võistkonda, igas neli meest ja kaks naist. Esimese koha sai Kõnnu, teiseks tuli Juminda, kolmandaks Pärispea võistkond. Viinistu jäi neljandaks, Kolgaküla viiendaks. Võitjad (Kadri Seeder, Henn Pärn, Kaidi Saarestik, Allar Pärn, Tauno Seeder, Allan Kallaste, Raigo Veetõusme) said karikad, teistele kohtadele jagati  auhinnaks arbuuse ja kommi. Auhindade ostmiseks saadi toetust Kuusalu vallavalitsuselt.